पंजाह् बरे राजा कुम्भा ने जस्स कमाइयै मेवाड़ उप्पर राज कीता। राज करने दे लालचै च उसदे पुत्तर ऊदा ने उसी जैहर देइयै मारी ओड़ेआ। ऊदा ने पंज बरे राज कीता पर ना उसदे च समर्थ ही ते ना लोकें गी उसदे कन्ने सन्दोख होआ। इन्ना चिर चम्पानेर दे राजपूत गुजरात दे बघर्रा कन्ने मौती च मूंह् देइयै मार-कुट्ट खंदे भिड़दे रेह। रायमल ने ऊदा गी चितौड़ थमां मारी कड्डेआ। मेवाड़ गी बिपता च पेदे समजियै दिल्ली दे सुल्तान ने चढ़ाई करी ओड़ी। राना रायमल ने उसी मारियै नसाई ओड़ेआ। इस दा फल ए होआ, जे गयासुद्दीन ने मेवाड़ कन्ने संधि करी लेई।